**ZÁPIS č. 5**

**Z RIADNEHO ZASADNUTIA SPRÁVNEJ RADY TASR**

**19. mája 2020 so začiatkom o 15.00 h**

**Prítomní členovia Správnej rady:** Peter Mestický, Árpád Korpás **,** Alena Mezeiová , Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**---------------------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Peter Mestický. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

**1. Návrh na odpísanie pohľadávok Správnou radou TASR**

**2. Rôzne**

**- Rokovací poriadok SR TASR**

**- Informácie GR TASR**

**UZNESENIE č. 12/2020:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------------------------------**

**1. Návrh na odpísanie pohľadávok Správnou radou TASR**

Podľa GR TASR V. Puchalu Zákon o nakladaní s majetkom verejnoprávnych inštitúcií č. 176/2004 Z.z. v znení neskorších predpisov v § 13 definuje, na aké úkony sa  vyžaduje písomný súhlas samosprávneho alebo iného kolektívneho orgánu verejnoprávnej inštitúcie – teda v prípade TASR jej správnej rady.

Jeden  z týchto úkonov je definovaný v bode 1 odst. k) paragrafu 13 nasledovne:

-        odpísanie pohľadávky v sume vyššej ako 6 000  Eur.

Na základe tohto zákona a Interných pravidiel TASR pre odpisovanie pohľadávok predkladá na schválenie odpis  pohľadávok voči dlžníkovi HOJE press a Ján Ragan.

V. Puchala informoval, že TASR sa pri odpisovaní pohľadávok riadi dvoma internými predpismi - Metodickým pokynom a Smernicou.

Ako uviedol, návrhy predkladá na základe upovedomenia súdneho exekútora o zastavení starej exekúcie, podľa § 2 ods. 1 písm. a) zákona č. 233/2019 Z.z. o ukončení niektorých exekučných konaní a o zmene a doplnení niektorých zákonov, pretože uplynula rozhodná doba.

Na pohľadávky bola vytvorená opravná položka. Odpis pohľadávok neovplyvní hospodársky výsledok.

Následne P. Mestický predniesol návrh na uznesenie:

**UZNESENIE č. 13/2020:**

Správna rada TASR súhlasí s odpísaním pohľadávky voči firme HOJE Press s.r.o. v celkovej sume 6047,97 €.

ZA: 5 PROTI: 0 ZDRŽAL SA: 0

**Uznesenie bolo prijaté.**

**UZNESENIE č. 14/2020:**

Správna rada TASR súhlasí s odpísaním pohľadávky voči dlžníkovi Ján Ragan v celkovej sume 7333,33 €.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**2. Rôzne**

Členovia SR TASR sa zaoberali úpravou Rokovacieho poriadku, ktorý je podľa nich potrebné upraviť v zmysle využitia videokonferencií a online komunikačných prostriedkov na zasadnutiach rady vo výnimočných alebo opodstatnených prípadoch.

Členovia Správnej rady v diskusii predebatovali zmeny v Rokovacom poriadku Správnej rady, ktoré nadobudli platnosť a účinnosť 19. mája 2020. Celé znenie Rokovacieho poriadku bude zverejnené na webovej stránke TASR.

Následne P. Mestický predložil návrh na uznesenie:

**UZNESENIE č. 15/2020:**

Správna rada TASR schválila zmeny v Rokovacom poriadku Správnej rady TASR, ktoré nadobudnú platnosť a účinnosť 19. mája 2020.

ZA: 5 PROTI: 0 ZDRŽAL SA: 0

**Uznesenie bolo prijaté.**

GR TASR V. Puchala informoval členov rady o svojej účasti na zasadnutí Výboru pre kultúru a médiá NR SR, kde predložil Správu o činnosti a hospodárení TASR v 2. polroku 2019.

GR TASR V. Puchala informoval členov rady o hospodárskej činnosti spoločnosti Teraz Media a.s. v roku 2019, ako aj o súčasnej ekonomickej situácii v tejto dcérskej spoločnosti TASR a rokovaniach o ďalšom vývoji.

Správna rada vzala informácie na vedomie.

Členovia SR TASR sa dohodli na termíne ďalšieho zasadnutia 23. júna 2020 o 15:00.

Predseda SR TASR P. Mestický v súlade s Rokovacím poriadkom SR TASR ukončil zasadnutie rady.

Bratislava, 19. mája 2020

Zapísal:

Peter Mestický v.r.